Google ընկերությունն ինչ ուզում անում է ինտերնետում և ցանկացած ժամանակ փակում կամ բացում է նոր ծառայություններ: Եվ սա այն դեպքում, երբ փակվող ծառայությունները այդքան էլ անպիտան չեն ու դրանցից օգտվում են միլիոնավոր օգտատերեր: Օրինակ ս.թ. հուլիսից այլևս չի գործելու Google Reader ծառայությունը, որի միջոցով հնարավոր է մի վայրում հավաքել բոլոր կայքերի գրառումներն ու նորությունները ու հեշտությամբ կարդալ դրանք RSS հոսքերի շնորհիվ: Անկեղծ ասած ես առայժմ չեմ հասկանում, թե ինչ նպատակ ունի դադարեցնել այդպիսի հաջողակ ու շատ օգտատերեր ունեցող ծառայությունը, բայց երևի Google-ի աշխատակիցներն ավելի լավ գաղափարներ ունեն այդ ծառայության շուրջ: